क्रिसमस के बाद मसीही समाज ने निकाली रैली
क्रिसमस के मौके पर रविवार की दोपहर 2 बजे मसीह समाज बस्तर संभाग ने शांति रैली शहर में निकाली। प्रभु की प्रार्थना के साथ रैली की शुरुआत मेथोडिस्ट एपिस्कोपल चर्च ग्राउंड से हुई। शहर के विभिन्न चौक-चौराहों से गुजरते समाज के सदस्य पास आओ विश्वासियों मेरा प्रभु जन्मा, प्रभु राजा का जन्म दिन आया जैसे गीत गाए।
इस रैली का प्रतिनिधित्व रेव्ह. जॉन डेनियल, रेव्ह डेनियल जेकब, र|ेश बेंजामिन, रेव्ह, जोगेंद्र नायक कर रहे थे। रैली में सबसे पहले प्रमुख चर्च के पासवान, चर्च प्रमुख, चर्च के डीकन, चर्च लीडर और चर्च के पदाधिकारीगण थे। उनके बाद क्वायर टीम थी। शांति रैली में काफी बड़ी संख्या में पास्टर, डीकन और विश्वासी शामिल हुए। इंटर डिनामनेशन चर्च फेलोशिप मसीह समाज बस्तर संभाग के तत्वावधान में रैली हुई। इस संगठन में 70 से 80 प्रमुख चर्च शामिल है। रैली में ग्रामीण इलाकों से भी समाज के काफी लोग सुबह से ही आने शुरु हो गए थे। सभी लोग मेथोडिस्ट एपिस्कोपल चर्च ग्राउंड में इकट्ठे हुए। विधायक निवास के सामने और मेन रोड पर अनिल लुंकड़ ने रैली का स्वागत किया। चर्च मैदान पर फादर थामस, रेव्ह जोगेंग्र नायक की अंतिम आशीष और दुआ के साथ रैली का समापन हुआ। शहर में रैली 3 घंटे से ज्यादा समय तक रही।
जगदलपुर. मसीह समाज बस्तर संभाग द्वारा रविवार को शहर में शांति रैली निकाली गई।
यीशु के जन्म गीत गाते मसीह समाज ने शहर में निकाली क्रिसमस शांति रैली।
hin_Deva hin_Deva hin_Deva awa_Deva hin_Deva